Heelwat bloed is ure ná die aanval op sy klere gekry en die klere is vir forensiese ontleding weggestuur, het Khaobane gesê.
Gubb se dogter, me. Tracy Pemperton (40), wat by haar woon, het so geskrik toe sy die booswig sien dat sy in die kombuis gaan wegkruip het. Sy het later moed bymekaar geskraap en met ’n broodmes in die hand in die gang afgesluip om haar selfoon te gaan haal.
Die polisie mag iemand arresteer as daar vermoed word dat die persoon moord gepleeg het. ’n Taxi is ’n gevaarlike wapen... waarskynlik die wapen in Suid-Afrika wat die meeste dood veroorsaak.
Ek wil nie graag onder my volle naam skryf nie, want ’n mens weet nooit wat met iemand kan gebeur nie. Ek het vanoggend die berig van die meisie gelees wat doodgery is.
Dit het amper met my ook gebeur. Ek is 22 jaar oud en het met my motor van die Tzaneen-pad af gekom in Polokwane in. Daar was ’n taxi agter my, maar ek het duidelik vir hom te stadig gery en hy het die toeter gedruk en ligte gewys.
Die ergste van als was dat die taxi vol mense was en niemand het hom eens probeer stop nie. Ek moes tot oor ’n rooi verkeerslig jaag om van die taxi af weg te kom maar hy’t aangehou kom.
Die rede vir my brief is dat ek hoop iets word gedoen aan hierdie saak van die meisie wat doodgery is, want niemand mag wegkom met dit nie.
Ek is maar skrikkerig oor watse inligting ’n mens gee, net nou kry iemand my adres of iets in die hande.
Zuandré an Niekerk en mnr. Danie Kruger troos mekaar op die toneel waar 'n taxi van agter teen sy suster, Bernadine, op haar bromponie vas- en toe oor haar gery het terwyl sy op pad skool toe was. Foto: Herman Verwey
Mnr. Danie Kruger, Bernadine se broer, en 'n vriendin troos mekaar nadat sy suster vroeër deur 'n taxi doodgery is.
“Ek het gesien hoe die meisie op haar klein scooter in ’n oostelike rigting ry. Sy was in die linkerkantste baan.
“Toe sien ek die taxi teen ’n hoë spoed agter haar aanry en hy het vir haar toeter geblaas. Net toe sy van baan wou verander, het hy haar voluit getref.
Haar familie en beste maats was kort daarna op die toneel, waar haar skoolskoene langs haar lyk gelê het. Haar silwer bromponie het ’n ent verder af in die pad gelê.
Haar ma, mev. Elsabé Homan (44) van Montana in Pretoria, het vir ’n oomblik by haar dogter se lyk op die harde teerpad gekniel.
“Ek moes vir myself sien. Ek het haar vir oulaas drukkies gegee. Sy was my beste vriendin,” het sy vertel.
Volgens Homan was haar dogter ’n saggeaarde mens wat honderde vriende gehad het. Sy was lief vir dans en het akademies uitstekend presteer.
Bernadine se broer, Danie (18), het geskok na sy suster se halfbedekte lyk gekyk. “Sy was my legend gewees, want sy het haar lewe skoon en rein gehou,” het hy gesê.
’n Groep van haar vriende en haar broer het ’n paar meter van haar lyk af gekniel en saam gebid, terwyl ander hard en hartseer gehuil het.